На основу члана 37. став 1. тачка 24) Статута Града Ниша ("Службени лист Града Ниша", број 88/08 , 143/16 и 18/2019),

 Скупштина Града Ниша на седници одржаној \_\_\_\_\_\_\_\_\_\_\_ 2022. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Позоришта лутака Ниш за 2021. годину, број 312/22-02 од 05.04.2022. године, који је Одлуком број 313/22-02 од 05.04.2022.године, усвојио Управни одбор Установе.

II Решење доставити Позоришту лутака Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

**Образложење**

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Позоришта лутака Ниш, на седници одржаној 05.04.2022. године, Одлуком број 313/22-02 усвојио је Извештај о раду и пословању Позоришта лутака Ниш за 2021. годину и доставио га Градскoj управи за друштвене делатности на даље поступање.

Позориште лутака Ниш је У 2021. години реализовало четири премијерне представе. Укупан број одиграних представа на матичној сцени, отвореним градским просторима, другим сценама и фестивалима био је 97, а укупан број представа и перформанса приказаних на Јутјуб каналу 17.

 Кад год је било дозвољено, поштујући све прописане мере, Позориште лутака изводило је представе како на матичној сцени играјући за трећину од укупног броја гледалаца коју позоришна сала може да прими, тако и ван ње, на јавним просторима у граду и на фестивалима. У периодима када директан контакт са публиком није био могућ, представе и други програми су емитовани на Јутјуб каналу. Укупан број гледалаца на матичној сцени, отвореним градским просторима, другим сценама и фестивалима је 7.950, а број гледалаца на Јутјуб каналу је 11.900.

Позориште лутака Ниш је и током 2021. године сарађивало са локалним, регионалним и националним електронским медијима. Поред уобичајеног достављања информација и саопштења за штампу електронским путем и гостовања у радио и телевизијским емеисијама, повећан је број аудио и видео укључења у радио и телевизијске програме, којима је ова установа промовисала своје он-лајн активности, програм на матичној сцени и јавним просторима у граду и учешћа на фестивалима.

Позориште лутака је у години за нама учествовало на 5 националних фестивала и освојило 12 награда (од чега 2 Гран-прија. Због пандемије заразне болести Ковид-19, остали фестивали на којима је Позориште лутака требало да учествује у наведеном периоду су одложени за наредну годину.

Имајући у виду да је Извештај о раду и пословању Позоришта лутака Ниш за 2021. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Миљан Ћирковић